Templed Gwefan Archifdy
Nodyn pwysig: 
Bwriedir y templed hwn fel man cychwyn ar gyfer gwasanaethau aelodau CAChC sy’n ystyried dylunio/ail-ddylunio eu gwefannau, neu ar gyfer y gwasanaethau hynny sydd â chapasiti neu fynediad cyfyngedig  i olygu eu gwefannau. Canllaw yw hwn, yn hytrach na chyfres o gyfarwyddiadau, a gellir diwygio'r holl wybodaeth sydd wedi ei chynnwys, i adlewyrchu eich gwasanaethau archif eich hun, a'ch amgylchiadau unigol.
***
Hafan/Tudalen Lanio
1. Baner yn dangos logo’r Gwasanaeth Archifau
2. Dewisol – Sioe sleidiau o luniau sy'n dangos gweithgareddau’r archif a staff yn cydweithio â chymunedau a chynulleidfaoedd a dargedwyd
3.  Amdanom Ni
Enghraifft o Ddatganiad Croeso: 
Croeso i [enw’r Archif]. Rydyn ni’n casglu a chadw casgliadau archif sy’n ymwneud â [nodwch yr ardaloedd daearyddol neu’r meysydd sefydliadol y mae’r Archif yn eu gwasanaethu] a sicrhau eu bod yn hygyrch. Rydym yn agored i bawb, a bydd ein staff gwybodus a chyfeillgar yn eich helpu i archwilio ein casgliadau. P’un a ydych yn defnyddio’r Archif am y tro cyntaf, neu’n dychwelyd i weithio gyda ni eto, gobeithiwn y byddwch chi'n mwynhau eich profiad, ac yn dod o hyd i'r hyn rydych chi'n chwilio amdano!
Gwybodaeth Allweddol:
· Cysylltwch â ni yn [rhowch gyfeiriad e-bost a rhif ffôn cyswllt yr Archif os yw'n berthnasol]
· Ein cyfeiriad yw [nodwch y lleoliad a manylion y cyfeiriad]
· Ein horiau agor yw [nodwch yr amseroedd]
· Dilynwch ni ar y cyfryngau cymdeithasol [nodwch y sianeli cyfryngau cymdeithasol]
· Dewisol - Mae gennym hefyd gylchlythyr y gallwch gofrestru i’w dderbyn er mwyn dilyn y newyddion a'r wybodaeth ddiweddaraf am ddigwyddiadau, prosiectau a mwy yn yr Archif.
Dewisol os yw'n berthnasol – Rydym yn Wasanaeth Archifau Achrededig. Gweler Achrediad y Gwasanaeth Archif ar wefan The National Archive i gael ragor o wybodaeth.
Rydym hefyd yn rhan o gymuned o wasanaethau archifau ehangach ledled Cymru. Gweler gwefan Archifau Cymru i gael gwybod mwy.
4. Arhoswch eiliad, beth yw archif?
Cwestiwn gwych!
Mae archifau yn gasgliadau o wybodaeth, dogfennau a gwrthrychau, cofnodion ysgrifenedig, dogfennau clywedol, gweledol a digidol, sydd yn cael eu cadw’n ddiogel, i'w defnyddio gan genedlaethau yn awr ac yn y dyfodol. Mae'r cofnodion hyn yn cadw atgofion cyfunol y bobl, y gymuned neu le. Gallant ddatgelu sut beth oedd cymdeithas yn y gorffennol, sy’n ein galluogi i ddarganfod o ble rydyn ni wedi dod a phwy ydyn oedden ni, yn ogystal â phwy ydym ni nawr.
Mae archifau yn fannau croesawgar i bawb! Rydym yn dod mewn gwahanol siapiau a meintiau ac yn aml gellir dod o hyd inni o dan ymbarél awdurdodau lleol, yn rhan o brifysgolion neu’n sefydliadau annibynnol. 
Gyda'i gilydd, mae'r gymuned archifau yn llawn gweithwyr proffesiynol cyfeillgar ac ymroddgar a all eich helpu i ddarganfod rhywbeth rhyfeddol. I gael rhagor o wybodaeth am y gymuned archifau ehangach yng Nghymru a'r DU, ewch i wefan Archifau Cymru a gwefan National Archives.
***
Tudalen ‘Ein Tîm’
Yn [rhowch enw’r Archif], mae gan ein tîm gyfoeth o brofiad ac arbenigedd. Maent yn arbenigo mewn meysydd fel [rhowch y meysydd thematig y mae'r Archif yn arbenigo ynddynt, hy hanes diwydiannol, hanes lleol lle ac ati.]. 
Mae'r tîm hefyd yn gwybod sut i helpu os ydy archifau yn gwbl newydd i chi, os yw lleoliad newydd yn gwneud i chi deimlo braidd yn llethol, neu efallai eich bod chi'n cael trafferth i chwilio am rywbeth. Maent yn angerddol am sicrhau bod ein casgliadau yn hygyrch i chi, i'ch tywys a'ch helpu wrth eich pethau yn yr Archif, ac i wneud yn siŵr eich bod chi'n teimlo eich bod chi'n cael croeso, cael eich parchu a'u bod yn gwrando arnoch.
Edrychwn ymlaen i’ch cefnogi i ymgysylltu â'r Archif. Dyma pwy ydym ni:
Dewisol – Rhowch broffiliau unigol y tîm archifau ar ffurf teils, os yw'r tîm yn gyfforddus i ddangos eu llun a/neu wybodaeth gyswllt yn y gwaith.
***
Tudalen ‘Ein Casgliadau – Beth allwch chi ei ddarganfod?’
Yn [rhowch enw’r Archif], rydym yn gofalu am ystod eang o gofnodion sy'n gysylltiedig â gorffennol [rhowch yr ardaloedd daearyddol neu sefydliadol y mae’r Archif yn eu gwasanaethu]. Rydyn ni’n sicrhau bod y cofnodion hyn ar gael i unrhyw un sydd â diddordeb yn y storïau hyn am fywydau’r gorffennol a’n hanes a’n hetifeddiaeth a rennir. 
Mae ein casgliadau yn cwmpasu'r meysydd a ganlyn:
· [Nodwch y meysydd thematig]
Gellir gweld ein cofnodion ar y safle yn ein [nodwch y cyfleusterau sydd ar gael] ac mae rhai o’n cofnodion hefyd wedi eu digideiddio - gweler ein catalog ar-lein rhowch y ddolen] a'n canllawiau ac adnoddau catalog ar-lein, i ddysgu sut i lywio'r adnodd hwn [rhowch ddolenni i ganllawiau/adnoddau].
Mae rhai cofnodion sydd wedi eu cynnwys yn ein casgliadau (e.e. cofrestrau plwyf, cofrestrau etholiadol, cofnodion achau a delweddau) hefyd ar gael drwy:
· Ancestry
· Find My Past
· The Genealogist
· Papurau Newydd Cymru 
· Mapiau Degwm Cymru
· Casgliad y Werin Cymru
Dewisol – O ran rhai casgliadau, mae'n rhaid i ni gyfyngu ar fynediad oherwydd natur fregus rhai dogfennau, efallai bod rhywfaint o wybodaeth yn sensitif, neu mae'r adneuwr wedi gofyn inni gyfyngu ar fynediad atynt. Am ragor o wybodaeth, gweler ein [rhowch ddolen i bolisïau neu ganllawiau ar fynediad at gofnodion cyfyngedig].
***
Tudalen ‘Archifau a Phrosiectau – Ffyrdd y gallwn gydweithio'
Archwilio a darganfod sydd wrth wraidd archifau. Rydym yn cadw cofnodion a chasgliadau pwysig yn ddiogel, ond rydym hefyd yn gweithio'n agos gydag ein cymunedau i ehangu mynediad at y cofnodion sydd gennym a chodi ymwybyddiaeth amdanynt.
Yn [rhowch enw’r Archif], gallwch gysylltu â ni yn y ffyrdd a ganlyn:
· Ymweld â ni i ddarganfod rhywbeth cudd neu na welwyd o’r blaen
· Gweithio gyda ni i gefnogi addysg, diwylliant a threftadaeth leol
· Ein cefnogi drwy weithgareddau gwirfoddoli (ar gael drwy gydol y flwyddyn)
· Manteisio ar brofiad gwaith er mwyn cael gyrfa mewn archifau
· Adneuo casgliadau gyda ni neu ofyn am gyngor ar gadwraeth
Dewisol – Nodwch wasanaethau ychwanegol
Rydym hefyd yn gweithio ar draws archifau ac ar draws sectorau ar rai prosiectau cyffrous. Dysgwch fwy am ein prosiectau a'r gwahanol themâu rydyn ni wedi canolbwyntio arnynt, o dreftadaeth i ofal iechyd.
· [Nodwch y prosiectau]
Dyma rai o'r ffyrdd rydyn ni'n gweithio gyda'n partneriaid anhygoel i wneud cysylltiadau gwerthfawr rhwng cenedlaethau'r gorffennol, y presennol a'r dyfodol. Rydym bob amser yn agored i archwilio syniadau a ffyrdd newydd o weithio gyda'n gilydd er mwyn arddangos ein casgliadau, meithrin dealltwriaeth gyffredin, dysgu gan ein cymunedau a rhannu gyda nhw.
I gymryd rhan, neu i gydweithio ar brosiect gyda ni, cysylltwch â ni yn [cyfeiriad e-bost yr Archif].
I gael rhagor o wybodaeth am sut mae'r gweithgareddau hyn yn cyd-fynd â'n polisi datblygu casgliadau, gweler [dolen i’r polisi].
***
Tudalen ‘Ymweld â Ni’
Os nad ydych chi erioed wedi ymweld ag archif o’r blaen, cymerwch olwg ar y Camu i Fyd Archifau: Canllaw Cyflym am ambell awgrym ar sut i ddechrau arni.
Cyn i chi ymweld
Man cychwyn defnyddiol yw meddwl am yr hyn sydd o ddiddordeb i chi a pha gwestiynau efallai yr hoffech eu hateb. Mae'n iawn os nad oes gennych gwestiwn llawn ar hyn o bryd – efallai mai pwnc neu thema ehangach sy'n sbarduno’ch diddordeb neu sgwrs a gawsoch gydag aelodau’r teulu neu ffrindiau.
Wrth fynd ati i archwilio ein catalogau ar-lein [nodwch y ddolen], bydd gwefannau Archives Hub a The National Archives Discovery hefyd yn rhoi cipolwg i chi ar yr hyn sydd ar gael yn ein casgliadau ac mewn mannau eraill.
Cysylltu â ni
Er ei bod yn bosibl galw heibio i’n gweld, wrth gysylltu â ni ymlaen llaw mi fydd yn haws o lawer i chi archwilio’r archifau. Bydd ein tîm yn eich helpu i nodi'r hyn sydd ei angen arnoch, eich helpu i gofyn am ddogfen cyn eich ymweliad, a chynghori ar sut i fwrw ymlaen â'ch chwiliad.
Os ydych wedi dod o hyd i'r hyn rydych chi'n chwilio amdano yn yr Archif, a hoffech alw heibio, gallwch drefnu apwyntiad a nodi a ydych chi'n bwriadu dod yn y bore/ prynhawn neu am ddiwrnod cyfan.
Rhowch wybod i ni hefyd os ydych chi'n bwriadu ymweld ar eich pen eich hun neu gyda rhywun arall.
Archwilio'r casgliadau
Rydym hefyd yn cydnabod nad yw weithiau’n bosibl ymweld â ni ar y safle. Bydd ein tîm yn gwneud eu gorau glas i'ch cefnogi mewn ffyrdd eraill i gael mynediad i'n casgliadau ac i'ch tywys ar eich llwybr i ddysgu mwy. Mae sawl ffordd wahanol o gael mynediad at ein casgliadau a'n gwasanaethau, gan gynnwys:
· Pori drwy ein catalog casgliadau o bell gan ddefnyddio ein catalog ar-lein [nodwch y ddolen]
· Cyrchu ein casgliadau digidol sydd ar gael ar ein gwefan [nodwch y ddolen], yn ogystal â chofnodion sy’n hygyrch drwy Ancestry, Find My Past, The Genealogist, Papurau Newydd Cymru, Mapiau Degwm Cymru, a Casgliad y Werin Cymru.
· Defnyddio canllawiau ein catalogau i ddysgu sut i lywio adnoddau amrywiol [nodwch ddolenni i’r canllawiau].
· Mynychu digwyddiadau sydd i ddod a drefnir gan [nodwch enw’r Archif] I ddysgu fwy am y themâu a’r pynciau gwahanol
Cyrraedd yma
Dyma rywfaint o wybodaeth allweddol am ein lleoliad a sut i gyrraedd yma:
· Ble mae'r Archif? [Nodwch y cyfeiriad a’r lleoliad]
· Sut alla i gyrraedd yna? [Nodwch ganllaw teithio – Car, trafnidiaeth gyhoeddus ac ati.]
· A oes parcio ar gael? [Nodwch ganllawiau parcio]
· A oes unrhyw gostau mynediad ? [Nodwch gyngor ar gostau]
· A oes cyfleusterau bwyd a diod ar y safle? [Nodwch yr hyn sydd ar gael, neu gyfarwyddiadau i'r cyfleusterau agosaf sydd ar gael]
Gweler hefyd ein hadran Cwestiynau Cyffredin am arweiniad pellach cyn i chi ymweld. 
Cymorth hygyrchedd
Gall ymwelwyr gael mynediad i'r adeilad a'r cyfleusterau cysylltiedig drwy ddilyn y canllawiau canlynol:
[Nodwch unrhyw gyngor penodol am fynediad, mynediad i'r anabl, cyfleusterau sydd ar gael, unrhyw ganllawiau ychwanegol o ran lleoliad yr archif]
Mae ein tîm yma yn [rhowch enw’r Archif] bob amser yn hapus i gynghori ar ein gwasanaethau, cyfleusterau ac unrhyw gymorth ychwanegol y gallwn ei ddarparu i sicrhau y bydd eich ymweliad yn bleserus. Gellir gweld ein hymrwymiad i hygyrchedd yn ein [nodwch y ddolen i bolisi Cynhwysiant a Hygyrchedd yr Archif].
Ar y diwrnod
Defnyddiwch Camu i Fyd Archifau – Rhestr Wirio i Ymwelwyr  i’ch helpu i ystyried popeth sydd ei angen arnoch cyn ymweld. 
Ar ôl cyrraedd, cewch eich cyfarch gan un o'n haelodau staff. Byddant yn egluro ac yn dangos i chi sut i lywio'r Archif, y pethau y gallwch ddod â nhw gyda chi i’r ystafell ymchwil a sut y gallwch ddechrau ar y cofnodion yr ydych wedi trefnu i’w gweld.
Dewisol (i wasanaethau sydd mewn adeilad arall neu a rennir gydag awdurdodau lleol/sefydliadau eraill ac ati). Ar ôl cyrraedd cewch eich cyfarch yn gyntaf gan staff y dderbynfa a fydd yn cysylltu â thîm yr Archif i ddod i’ch cyflwyno i [nodwch enw’r ystafell ymchwil].
Rydym wedi ymrwymo i sicrhau bod [rhowch enw’r Archif] yn lle diogel, sy’n gynhwysol ac yn groesawgar i bawb sy’n ymweld â hi ac yn ei chyrchu. 
Ar yr un pryd, mae'n bwysig cofio bod y cofnodion rydyn ni'n eu cadw mewn archif yn werthfawr y tu hwnt, yn unigryw ac nid oes modd cael rhai eraill yn eu lle. Rydym yn gweithio gyda chi fel ymwelwyr i sicrhau bod cofnodion yn cael eu diogelu, eu trin â pharch a'u trin yn briodol. 
Felly, mae rheolau ac arferion ar waith i sicrhau bod cydbwysedd rhwng eich croesawu a sicrhau bod modd cael mynediad at y cofnodion sydd ar gael mewn ffordd ddiogel ac addas, gan gadw casgliadau yn ddiogel ar gyfer cenedlaethau yn awr ac yn y dyfodol.
Rheolau/canllawiau cyffredinol:
· Nid ydym yn goddef unrhyw fath o aflonyddu neu wahaniaethu ar sail oedran, anabledd, rhyw, hunaniaeth rhywedd neu fynegiant rhywedd, ethnigrwydd neu hil, crefydd neu gred, na chyfeiriadedd rhywiol. Mae archifau yn fannau cynhwysol i bawb, ac rydym yn cymryd enghreifftiau o ymddygiad gwahaniaethol, bychanu neu aflonyddu, yn ddifrifol iawn.
· Rhaid trin pob aelod o staff â pharch. Maen nhw yma i'ch helpu  i ddefnyddio'r archifau ac maent yn awyddus i gefnogi mewn unrhyw ffordd y gallant.
· Gofalwch am y dogfennau neu'r cofnodion rydych chi'n edrych arnynt, gwrandewch ar gyfarwyddiadau ein staff ar sut i drin y dogfennau ac os oes gennych unrhyw gwestiynau, neu os nad ydych yn siŵr beth i'w wneud pan fyddwch chi’n ymweld, cofiwch ofyn.
· Os bydd argyfwng ar y safle, dilynwch gyfarwyddiadau ein staff medrus os gofynnir i chi adael yr adeilad er eich diogelwch eich hun.
Os oes angen seibiant arnoch ar unrhyw adeg, rhowch wybod i ni, a dweud os / pryd rydych chi'n bwriadu dychwelyd i'ch chwiliad ar ôl cael egwyl. [Nodwch eich cyfarwyddyd am seibiannau mewn ystafelloedd ymchwil gan atgoffa am ddewisiadau bwyd a diod]. 
Ymweliadau yn y dyfodol 
Gobeithiwn mai hon yw’r cyntaf o sawl cyswllt â ni yma yn [rhowch enw’r Archif].
Os hoffech ymweld eto neu os oes gennych ymholiadau am gofnodion eraill sydd ar gael yn yr Archif, dilynwch y canllawiau hyn, a defnyddiwch eich Cerdyn Archifau i ymweld â ni ac archifau eraill yn y dyfodol.
Dewisol - Gwneud cais am Gerdyn Archifau
[bookmark: cysill]Gallwch wneud cais am Gerdyn Archifau a fydd yn eich galluogi i gael mynediad at filoedd o gofnodion eraill mewn archifau, yn cynnwys ein harchif ni. Bydd ein staff yn gallu eich tywys drwy'r broses hon a bydd angen i chi ddod â math o ddull adnabod gyda chi pan fyddwch yn ymweld, i gwblhau'r broses.

